

Broj: 02-1-\*\*\*-1/21

Sarajevo, 08.10.2021. godine

Na osnovu člana 104. Statuta Univerziteta u Sarajevu, a u vezi sa članom 257. Statuta Univerziteta u Sarajevu, po prethodnoj saglasnosti sekretara, Vijeće Fakulteta političkih nauka Univerziteta u Sarajevu na sjednici održanoj 08.10.2021. godine donosi

**ZAKLJUČAK**

**O podnošenju Zahtjeva za autentično tumačenje odredbe**

**Statuta Univerziteta u Sarajevu**

Vijeće organizacione jedinice Univerzitet u Sarajevu- Fakulteta političkih nauka **podnosi Zahtjev Senatu Univerziteta u Sarajevu za autentično tumačenje člana 199. stav (1) i (2) Statuta Univerziteta u Sarajevu (br. 01-1093-3-1/18 od 28.11.2018.godine):**

***(Mentorstvo i objavljena knjiga)***

*(1) U slučaju da kandidat pri izboru u akademsko zvanje iz objektivnih razloga nije mogao ispuniti uvjet vezan za: a) objavljenu knjigu i/ili b) mentorstvo za drugi i/ili treći ciklus studija odnosno integrirani studij, uvodi se ekvivalencija odnosno supstitucija za objavljene knjige i/ili mentorstva sa tri dodatna naučna rada objavljena u relevantnim bazama podataka u odnosu na minimalne uvjete utvrđene zakonom.*

*(2) Za ekvivalenciju odnosno supstituciju za objavljene knjige i/ili mentorstva iz prethodnog stava ovog člana računa se i uspješno vođenje međunarodnog/domaćeg projekta od značaja za Univerzitet/organizacionu jedinicu“.*

**Obrazloženje:**

Prof.dr. Mirza Emirhafizović, vanredni profesor organizacione jedinice Univerzitet u Sarajevu- Fakulteta političkih nauka podnio je dana 05.10.2021.godine, inicijativu za tumačenjem člana 199. stav (2) Statuta Univerziteta u Sarajevu (br. 01-1093-3-1/18 od 28.11.2018.godine). Razlog za podnešenje navedene inicijative je taj što je prof.dr. Mirza Emirhafizović, voditelj radne grupe u okviru COST (European Cooperation in Science and Technology) Akcije YOUNG-IN (CA17114 - Transdisciplinary solutions to cross sectoral disadvantage in youth). Konzorcij broji 32 zemlje članice, koje predstavljaju istraživači/ice i profesori/ice s različitih instituta i univerziteta. COST Akcija YOUNG-IN (2018.-2022.) ima šest radnih grupa koje se bave specifičnim tematskim pitanjima.

Mirza Emirhafizović voditelj je radne grupe WG 2 - Disadvantages in starting a family[[1]](#footnote-1) (https://www.cost.eu/actions/CA17114/#tabs+Name:Management%20Structure)

Voditelj radne grupe jedna je od ključnih liderskih pozicija u menadžmentu COST Akcije (uz predsjednika/cu, dopredsjednika/icu, itd.).

U dokumentu pod nazivom *Guidelines for COST Action Management, Monitoring and Final Assessment[[2]](#footnote-2)* precizirana je uloga voditelja radne grupe unutar COST Akcije (CA).

Voditelj radne grupe tokom svog četverogodišnjeg mandata, koliko traje i COST Akcija, odgovoran je za:

• Koordiniranje i upravljanje aktivnostima i zadacima u vezi s postizanjem znanstvenih i ciljeva umrežavanja COST Akcije za predmetnu radnu grupu, uzimajući u obzir politiku i pravila COST-a.

• Pružanje doprinosa za pripremu Izvještaj o napretku i Završnog izvještaja o postignućima te prezentiranje napretka Radne grupe Akcijskom nadzornom odboru i COST Asocijaciji, ako se smatra potrebnim.

• Osiguravanje odgovarajuće diseminacije rezultata i outputa koje je generirala Radna grupa kako bi se povećao utjecaj COST akcije.

Sve navedene aktivnosti uključuju pripreme i organiziranje sastanaka Radne grupe (online ili uživo), posredovanje između različitih aktera, informiranje, rješavanje nastalih problema, kao i kontrolu izvršenja zadataka u okviru zadatih rokova za šta je potrebno posvetiti dosta vremena.

Kroz ovu funkciju predstavljen je i Univerzitet u Sarajevu (u materijalima, publikacijama itd.), što je značajan doprinos afirmaciji izvrsnosti u istraživanju.

S obzirom na značaj i složenosti ove funkcije (voditelja radne grupe), odsjek Sociologije na sjednici održanoj 05.10.2021.godine podržao inicijativu prof.dr. Mirze Emirhafizovića i uputio materijal Vijeću Fakulteta, sa Zahtjevom za autentično tumačenje člana 199. stav (1) i (2) Statuta Univerziteta u Sarajevu (br. 01-1093-3-1/18 od 28.11.2018.godine).

**Vijeće Fakulteta je na sjednici održanoj 08.10.2021.godine, prihvatilo Zahtjev odsjeka Sociologije i podnijelo Zahtjev za autentično tumačenje člana 199. stav (1) i (2) Statuta Univerziteta u Sarajevu (br. 01-1093-3-1/18 od 28.11.2018.godine), u kontekstu da li se za ekvivalenciju odnosno supstituciju za objavljene knjige i/ili mentorstva za izbor u naučno nastavna zvanja računa i uspješno vođenje radne grupe međunarodnog/domaćeg projekta od značaja za Univerzitet/organizacionu jedinicu.**

**DEKAN**

Akt obradila: Umihana Mahmić \_\_\_\_\_\_\_\_\_\_\_\_\_\_\_\_\_\_\_\_

Akt kontrolisao i odobrio: prof.dr. Elvis Fejzić **Prof.dr. Sead Turčalo**

Dostaviti:

1. Senat Univerziteta u Sarajevu;
2. Sekretar Fakulteta;
3. Evidencija Vijeća Fakulteta;
4. a/a

1. <https://young-in.eu/family-formation/> [↑](#footnote-ref-1)
2. <https://www.cost.eu/uploads/2019/11/COST-013-19-Guidelines_Action_management_monitoring_assessment_Ver2019.06.pdf> [↑](#footnote-ref-2)